Ελένη Καπογιάννη

Η Ελένη Καπογιάννη (24 Αυγούστου 1969) είναι Ελληνίδα πρώην αθλήτρια καλαθοσφαίρισης και νυν επαγγελματίας προπονήτρια καλαθοσφαίρισης στην Εθνική Γυναικών του Ιράν. 

 Σταδιοδρομία 

 Ως αθλήτρια 
Ως αθλήτρια έχει κατακτήσει 6 πρωταθλήματα Ελλάδας(4 με Σπόρτιγκ, 2 με ΔΑΣΑΛ), 5 κύπελλα Ελλάδας (4 με Σπόρτιγκ, 1 με ΔΑΣΑΛ), ενώ φόρεσε τη φανέλα της Εθνικής ομάδας Γυναικών (16 συμμετοχές) και είχε μια τρίτη θέση στο φάιναλ φορ της Ευρωλίγκα με τον Σπόρτινγκ.  Επίσης έχει φορέσει και την φανέλα των ομάδων της Αγίας Παρασκευής και του Άρη Θήβας.

 Ως προπονήτρια 
Ξεκίνησε την καριέρα της ως προπονήτρια από την Αμαρυλλίδα Βριλήσσιων την οποία ανέβασε στην Α2, ενώ ο επόμενος σταθμός της ήταν ο Αστέρας Εξαρχείων στον οποίο ξεκίνησε ως βοηθός και στην συνέχεια ως πρώτη προπονήτρια ανεβάζοντας τον στην Α1 Κατηγορία.

Έπειτα διετέλεσε βοηθός προπονητή στον Παναθηναϊκό την σεζόν 2007-2008 , κατόπιν ήταν μέλος του τεχνικού τιμ του Αθηναϊκού, βοηθός προπονητή στον Πανιώνιο και ακολούθησε συνεργασία με την Φ.Ε.Α. 

Τη σεζόν 2018-19 ήταν πρώτη προπονήτρια της ομάδας του Λιβάνου Homenetmen Antelias Basketball. Με το Ελληνικό και τον Ολυμπιακό, η Καπογιάννη, έχει κερδίσει το Πρωτάθλημα και το Κύπελλο Ελλάδας πετυχαίνοντας 4 συνεχόμενα ντάμπλ τις περιόδους 2013-14, 2014-15, 2015-16 και 2016-17. 

Στις 12 Νοεμβρίου 2019 ανέλαβε χρέη προπονήτριας στη γυναικεία ομάδα καλαθοσφαίρισης του Παναθηναϊκού. Στις 11 Ιουλίου 2020, ανανέωσε το συμβόλαιό της με τους πράσινους. Στις 18 Μαΐου 2021, ανανέωσε το συμβόλαιο της μέχρι την αγωνιστική σεζόν 2021-22. Στις 24 Μαΐου, κατέκτησε το Πρωτάθλημα Ελλάδας με τους πράσινους νικώντας τον Ολυμπιακό στο ΣΕΦ στο τελευταίο παιχνίδι της σειράς. Τη σεζόν 2021-22, έφτασε μέχρι τους τελικούς του Πρωταθλήματος αλλά ηττήθηκε από τον Ολυμπιακό με 4-2. Στις 16 Μαΐου 2022, ανανέωσε το συμβόλαιό της και για τη σεζόν 2022-23. Στις 26 Μαρτίου 2023, κατέκτησε το Κύπελλο Ελλάδας, αφού ο Παναθηναϊκός νίκησε στον τελικό την Ελευθερία Μοσχάτου με 66-61. Στις 25 Απριλίου 2023, ανανέωσε το συμβόλαιό της με τον Παναθηναϊκό για δύο ακόμα σεζόν (μέχρι το 2025). Στις 18 Φεβρουαρίου 2024, κατέκτησε ξανά το κύπελλο Ελλάδας με τις «πράσινες», κερδίζοντας στον τελικό τις Εσπερίδες Καλλιθέας με 87-62. Στις 2 Μαΐου 2024, ανακοινώθηκε η αποχώρησή της από την ομάδα του Παναθηναϊκού, μετά από πέντε χρόνια παρουσίας και συνολικά τρεις τίτλους.

 Τίτλοι 

 Συλλογικοί 

 Ως αθλήτρια 

 6x Πρωτάθλημα Ελλάδας
 5x Κύπελλο Ελλάδος 

 Ως προπονήτρια 

 6 x Πρωτάθλημα Ελλάδας (2 με Α.Ε.Σ.ΕΛ.: 2013–14, 2014–15, 2 με Ολυμπιακός Σ.Φ.Π.: 2015–16, 2016–17, 1 με Παναθηναϊκός Α.Ο.: 2020–21)
 6x Κύπελλο Ελλάδος (2 με Α.Ε.Σ.ΕΛ.: 2013-14, 2014-15, 2 με Ολυμπιακός Σ.Φ.Π.: 2015-16, 2016-17, 2 με Παναθηναϊκός Α.Ο.: 2022-23, 2023-24) 

 Παραπομπές 

 Εξωτερικοί σύνδεσμοι 
 Eleni Kapogianni - Hellenic Basketball Federation 

Κατηγορία:Ελληνίδες αθλήτριες της καλαθοσφαίρισης
Κατηγορία:Έλληνες προπονητές καλαθοσφαίρισης
Κατηγορία:Καλαθοσφαιρίστριες Αγίας Παρασκευής
Κατηγορία:Καλαθοσφαιρίστριες ΔΑΣΑΛ
Κατηγορία:Καλαθοσφαιρίστριες Σπόρτιγκ
Κατηγορία:Προπονητές καλαθοσφαίρισης Αστέρα Εξαρχείων
Κατηγορία:Προπονητές καλαθοσφαίρισης Παναθηναϊκού
Κατηγορία:Προπονητές καλαθοσφαίρισης Ολυμπιακού Πειραιώς
Κατηγορία:Προπονητές καλαθοσφαίρισης Σουρμένων-Ελληνικού
Κατηγορία:Έλληνες προπονητές καλαθοσφαίρισης στο εξωτερικό